Chippendale'i stiil

**Chippendale'i stiil** [tšipəndeil] on Inglismaa mööblimeistri Thomas Chippendale'i (1718–1779) loodud mööblistiil. See on mõjutatud gootikast, Prantsuse renessansist, rokokoost ja Hiina-pärasest kunstist.

Chippendale'i stiil on ajaloos esimene mööblistiil, mis pole nimetatud monarhi järgi.

## Kirjeldus
Chippendale'i stiili peamiste tunnuste hulka kuuluvad
* vastupidavad konstruktsioonid - kummutid rasked ja soliidsed, kasutatud on mahagoni või mõnd muud rasket ja kõva väärispuitu
* nikerdatud kaunistused, üsna sageli lehemotiividega (rokokoolik orvand puudub)
* enamjaolt kõverad *[[Cabriole-jalg|cabriole]]*-jalad, otsast tihtipeale kera hoidvate kassikäppade või linnujalgade kujulised; sirgeid jalgu esineb stiili hilisperioodil
* toolileenides leidub gootipäraseid motiive
* kõrgetel kappidel ja riiulitel on sageli murdfrontooni või murd-voluutfrontooni kujuline ülaosa

Chippendale'i stiili võib jagada nelja alamstiili:
* nn inglise stiil - mööblis esinevad lõvi-, maski- ja munamotiivid
* Louis XV rokokoo pärane stiil - mööblil *cabriole*-jalad, palju kõverjooni ja kaunistusi
* hiinapärane stiil - mööblil pagoodid, bambusemotiivid, hiina stiilis lakk ja viimistlus
* gootikast mõjutataud stiil

### Pembroke'i laud
Chippendale'i leiutis oli "Pembroke'i laud", mil oli fikseeritud keskosa, keskel sahtel ja kahel pool hingedega allalastavad lauaplaadi külgosad.

## Pildid

Chippendale_chair.jpg|Gooti maasvärgiga Chippendale'i tool
Pembroke Table by Chippendale.jpg|Pembroke'i laud
Diana and Minerva Commode by Thomas Chippendale, 1773, mahogany and exotic woods, State Bedroom - Harewood House - West Yorkshire, England - DSC01815.jpg|Diana ja Minervaga kummut, 1773, mahagon ja eksootilised puuliigid. Harewood House
File:Dressing Commode with Three Graces, Chippendale, late 1700s, marquetry on satinwood with rosewood insets - Yellow Drawing Room - Harewood House - West Yorkshire, England - DSC01891.jpg|Kummut kolme graatsiaga, 1700. aastate lõpp, rohepuust ja roosipuust marketrii
State Bed by Thomas Chippendale, 1773, carved and gilt wood, silk damask, State Bedroom - Harewood House - West Yorkshire, England - DSC01808.jpg|Baldahhiinvoodi, 1773, nikerdatud ja kullatud puit ja siiddamast
Mirror by Thomas Chippendale, 1773, giltwood, State Bedroom - Harewood House - West Yorkshire, England - DSC01817.jpg|Peegel, 1773, kullatud puit
Cabinet, Thomas Chippendale, 1700s, mahogany - Lord Harewood's Sitting Room - Harewood House - West Yorkshire, England - DSC01784.jpg|Mahagonist raamatukapp, 1700. aastad
Japanned cabinet, Chippendale, 1 of 2 - Cinnamon Drawing Room - Harewood House - West Yorkshire, England - DSC01931.jpg|Jaapani kuldlakiga kabinet, üks paarist
Chippendale Desk.jpg|Hiina motiividega ja murdfrontooniga sekretär-kapp
HallChair-ThomasChippendale-BMA.jpg|Tool. Thomas Chippendale'i töökoda, u 1775
Chippendale side chair, maker unknown, New York City, 1760-1780, mahogany and upholstery - De Young Museum - DSC00831.JPG|Chippendale'i stiilis tool, New York City, 1760-1780, mahagon ja polster


## Muud
Chippendale'i stiili on palju jäljendatud ja raske on Chippendale'iks nimetatud mööbli ehtsust kontrollida. Vihjeid võib leida nikerduste lähemal uurimisel: kui need on ühtlased ja sümmeetrilised, siis on arvatavasti tegemist hilisema koopiaga. Enamus ehtsat Chippendale'i mööblit pärineb 18. sajandist ja tänapäeval maksab see Inglise naelades üle mitme tuhande, niisiis võib ka madalam hind olla tunnistuseks mitte-ehtsusest.

## Viited

## Välislingid
* J. Jürison. Thomas Chippendale. - Artiklid (mööblimeister J. Jürisoni koduleht)
* Chippendale. - britannica.com
* Chippendale Furniture: History & Style. - study.com
* 1426 Tugitool chippendale'i stiilis Tallinna Püha Vaimu kirikus. - Kultuurimälestiste register